Diari Oficial de la Generalitat Valenciana


Sumari del DOGV 3436, del 17-02-1999 (1999/1035)

Informació pública de la convocatòria per a cobrir en propietat una plaça de tècnic d'administració general, grup A, de l'Ajuntament d'Orpesa.
----------------------------------------------------------------------------------------------------------------------------------------------

### Dades del document

Número de DOGV
:   3436

Data del DOGV
:   17-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1035


Data del document
:   25-01-1999

Organisme emissor
:   Ajuntament d'Orpesa

Tipus de document
:   Convocatòria

Descriptors 

:   * Orpesa
    * administració local
    * professió administrativa
    * concurs administratiu

Informació pública de la convocatòria per a cobrir en propietat una plaça de tècnic d'administració general, grup A, de l'Ajuntament d'Orpesa. [1999/Q1035]
  
Convocatòria
  
Rafael Albert Roca, alcalde president de l'Ajuntament d'Orpesa, fa saber:
  
Que el Ple de l'Ajuntament, en la sessió extraordinària del dia 25 de gener de 1999, va aprovar la convocatòria de proves selectives, per a proveir una plaça de tècnic d'administració general, grup A, de la plantilla de personal funcionari d'aquest Ajuntament.
  
Igualment, també s'aprovaren les bases de la convocatòria que es transcriuen íntegres a continuació.
  
Bases per a cobrir en propietat una plaça de tècnic d'administració general, grup A.
  
Primera. Característiques de la plaça
  
L'objecte d'aquestes bases és la selecció per oposició lliure per a proveir en propietat una plaça de funcionari de tècnic d'administració general a l'Ajuntament d'Orpesa, plaça que està enquadrada en el grup A de funcionaris.
  
Segona. Requisits dels aspirants
  
Per a participar en aquesta convocatòria, els aspirants hauran de complir els següents requisits referits al dia en què acabe el termini de presentació d'instàncies:
  
a) Ser espanyol.
  
b) Haver complit els 18 anys.
  
c) Tindre el títol de llicenciat en Dret o en Ciències Econòmiques o Empresarials, o estar en condicions d'obtenir-lo en la data d'acabament del termini de presentació d'instàncies.
  
d) No patir cap malaltia ni estar afectat per cap limitació física que li impedisca les tasques pròpies del lloc corresponent.
  
e) No haver estat separat mitjançant expedient disciplinari del servei de l'estat, de les comunitats autònomes, de les entitats locals ni trobar-se inhabilitat per al desenvolupament de les funcions públiques.
  
Tercera. Presentació d'instàncies
  
Les instàncies per a sol·licitar prendre part en la selecció hauran de dur la manifestació de l'aspirant que compleix tots i cadascun dels requisits que s'exigeixen en la base segona de la convocatòria, i s'adreçaran a l'alcalde president de la corporació, i es presentaran en el Registre General d'Entrada de l'Ajuntament, de 09.00 a 14.00 hores, o per alguna les maneres que estableix l'article 38.4 apartats a), c) d) i e) de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, comptats des de l'endemà de la publicació de l'extracte d'aquesta convocatòria al Boletín Oficial del Estado. Per a donar publicitat d'aquesta convocatòria, es publicaran aquestes bases al Butlletí Oficial de la Província i al tauler d'anuncis de l'Ajuntament, així com anunci extracte al Boletín Oficial del Estado.
  
Els drets d'examen es fixen en la quantitat de tres mil pessetes (3.000 PTA) i el justificant de pagament s'ha d'adjuntar a la instància. Aquests drets no poden ser retornats més que en el cas de no ser admés l'interessat a l'examen per manca dels requisits exigits per a prendre part en l'oposició.
  
Quarta. Data d'examen
  
La data de realització del primer exercici s'anunciarà mitjançant edicte publicat al tauler d'anuncis de la corporació i tindrà lloc, a partir de les 09.00 hores, a la casa consistorial.
  
No obstant això, es delega en l'alcalde, a l'efecte de poder modificar la data d'examen. En cas de produir-se aquesta modificació, tindrà lloc en dates posteriors, mai anteriors a la prevista, i es requerirà per a la modificació un decret de l'alcalde i la publicació en els mateixos mitjans en què s'han publicat les bases.
  
Cinquena. Tribunal qualificador
  
El tribunal qualificador de les proves s'integrarà de la següent forma:
  
- President: el de la corporació o aquell membre de la corporació en qui delegue.
  
- Secretari: el de la corporació o aquella persona en qui delegue.
  
- Vocals:
  
· Vocal designat per la comunitat autònoma.
  
· Vocal designat per la Junta de Personal de l'Ajuntament.
  
· Vocal expert designat per l'Alcaldia.
  
· Vocal designat per l'Institut Valencià d'Administració Pública de la Generalitat Valenciana.
  
El secretari actuarà amb veu però sense vot. El tribunal tindrà la categoria primera de les establides en l'annex IV del Reial Decret 236/1988, de 4 de març.
  
El tribunal no podrà constituir-se ni actuar sense assistència com a mínim de la meitat més un dels seus membres essent imprescindible l'assistència del president i del secretari. El tribunal podrà incorporar en les proves selectives a assessors especialistes.
  
El tribunal queda facultat per a resoldre els dubtes que es presenten i prendre els acords necessaris per al bon desenvolupament de les proves.
  
Sisena. Proves selectives
  
La selecció es durà a terme mitjançant oposició lliure, la qual constarà dels següents exercicis:
  
Primer exercici: tindrà caràcter obligatori.
  
Consistirà a desenrotllar per escrit durant el temps màxim de dos hores, un tema o bé diverses qüestions conceptuals, proposat pel tribunal, amb relació al temari que consta en l'annex.
  
L'exercici es qualificarà de 0 a 10 punts i caldrà aconseguir un mínim de 5 punts per a superar-lo.
  
Segon exercici: tindrà caràcter obligatori.
  
Consistirà en l'exposició oral durant un temps màxim de 40 minuts de tres temes extrets a l'atzar d'entre els que formen l'annex que s'adjunta; un dels temes serà dels temes 1 al 45 (tots dos inclusivament), un segon dels temes, serà dels temes 45 al 76 (tots dos inclusivament), i un tercer tema, serà dels temes del 77 al 94 (tots dos inclusivament). El tribunal podrà efectuar totes les preguntes que considere necessàries relacionades amb els temes exposats.
  
L'exercici es qualificarà de 0 a 10 punts, i hi caldrà aconseguir un mínim de 5 punts per a superar-lo.
  
Tercer exercici: de caràcter obligatori. Consistirà en una resolució d'un o més casos pràctics que plantejarà el tribunal, immediatament abans del començament de l'exercici, relatius a les parts que formen el programa de l'oposició en el temps màxim de tres hores.
  
Durant el desenrotllament d'aquesta prova, els aspirants podran en tot moment fer ús de textos legals (no així de llibres de text, textos legals comentats, col·leccions de jurisprudència o modelaris de documents). Es valorarà en aquest exercici la sistemàtica en el plantejament, la formulació de conclusions i el coneixement i adequada aplicació de la normativa vigent.
  
L'exercici, es qualificarà de 0 a 10 punts i hi caldrà aconseguir un mínim de 5 punts per a superar-lo.
  
Quart exercici: de caràcter obligatori, però no eliminatori. Coneixements de valencià.
  
Traducció d'un text del castellà al valencià i a l'inrevés.
  
Aquest exercici es qualificarà de 0 a 3 punts, i no té caràcter eliminatori.
  
Setena. Desenrotllament de proves selectives, declaració d'aprovats, proposta de nomenament i justificació dels requisits de la convocatòria
  
Els aspirants seran convocats per a cada exercici en crida única, i queden decaiguts en el seu dret aquells qui no compareguen a realitzar-lo, execepte els casos degudament justificats i lliurement apreciats pel tribunal.
  
La publicació del resultat de cada exercici, de l'anunci del començament dels successius, així com la relació d'aprovats, i altres, s'efectuarà en el tauler d'edictes de l'Ajuntament.
  
Publicada la relació d'aprovats, el tribunal elevarà a l'autoritat competent proposada per al seu possible nomenament a favor de l'aspirant que superant totes les proves haja obtingut major puntuació en la suma total.
  
L'opositor proposat presentarà a la Secretaria General de l'Ajuntament, en el termini de 10 dies naturals, comptats a partir del dia en què es faça pública la llista d'aprovats, els documents acreditatius de les condicions de capacitat i requisits exigits en la base segons de la convocatòria.
  
Si en el termini indicat, excepte cas de força major, l'opositor proposat no presentara la documentació, no podrà ser nomenat i quedaran anul·lades totes les actuacions sense perjudici de la responsabilitat en què puguera haver incorregut per falsedat en la seua instància.
  
Vuitena. Recursos
  
Contra aquestes bases aprovades per l'ajuntament d'Orpesa que han de regir aquestes proves es podrà interposar recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la recepció d'aquesta notificació, segons estableixen els articles 109 de la Llei 30 /1992, de Règim Jurídic de les Administracions Públiques i del Procediment Administratiu Comú, i 8 i 46 de la Llei 29/1998, Reguladora de la Jurisdicció Contenciosa Administrativa.
  
Recurs de revisió, quan concórrega alguna de les circumstàncies establides en l'article 118 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els terminis indicats en l'esmentat article, i davant l'òrgan que dictà aquest acte.
  
Tot açò sense perjudici que puga exercitar qualsevol altre recurs o acció que estime procedent.
  
Novena. Programa
  
El programa que ha de presidir aquestes proves és el que consta en l'annex a aquestes bases.
  
ANNEX
  
Programa
  
Tema 1. La Constitució. La Constitució com a text normatiu. La Constitució espanyola.
  
Tema 2. La Llei. Concepte i caràcters. Les lleis estatals en el sistema espanyol. Normes de govern amb força de llei. Els tractats internacionals com a norma de dret intern..
  
Tema 3. El reglament. La potestat reglamentària. Formació i fonament. Distinció de figures afins. Les relacions entre la llei i el reglament.
  
Tema 4. L'ordenament jurídic comunitari. Formació i caràcters. Tractats i dret derivat. Dret comunitari i comunitats autònomes.
  
Tema 5. La corona en la Constitució espanyola vigent. Les funcions de la Prefectura de l'Estat. El referèndum.
  
Tema 6. Les Corts Generals. Composició, atribucions i funcionament. Òrgans de control dependents de les Corts Generals: el Defensor del Poble i el Tribunal de Comptes. El Consell Econòmic i Social.
  
Tema 7. El poder judicial. Regulació constitucional de la justícia. El Consell General del Poder Judicial.
  
Tema 8. El Govern en el sistema constitucional espanyol. La designació i remoció del president del Govern. Composició i atribucions del Consell de Ministres.
  
Tema 9. L'administració de l'estat. L'estructura departamental i els seus òrgans superiors. Òrgans consultius. L'administració perifèrica estatal.
  
Tema 10. L'organització territorial de l'estat en la Constitució. Les comunitats autònomes: estatuts d'autonomia. Competències autonòmiques. L'organització política i administrativa de les comunitats autònomes. El finançament de les comunitats autònomes.
  
Tema 11. La Comunitat Autònoma Valenciana: el seu estatut d'autonomia, institucions d'autogovern; competències autonòmiques. L'administració local en l'estatut. Procediment de reforma de l'estatut.
  
Tema 12. L'administració institucional. Tipologia i règim jurídic.
  
Tema 13. La Unió Europea: origen i evolució. Organització i competències.
  
Tema 14. Els drets fonamentals, les llibertats públiques i els drets socials i econòmics en la Constitució espanyola de 1978. La protecció i suspensió dels drets fonamentals.
  
Tema 15. El Tribunal Constitucional. Organització, composició i funcions. El recurs d'empara. Els efectes de les sentències del Tribunal Constitucional.
  
Tema 16. El règim local espanyol: evolució històrica. Les entitats locals en la Constitució espanyola de 1978, competències i organització. Legislació vigent reguladora del règim local.
  
Tema 17. Hisenda pública: principis constitucionals. Recursos, classes i elements.
  
Tema 18. Els conceptes d'administració pública i de dret administratiu. La submissió de l'administració al dret. El principi de legalitat.
  
Tema 19. La relació jurídico administrativa. Les persones jurídico públiques. Classes. Capacitat de les persones públiques.
  
Tema 20. L'administrat: concepte i classes. Capacitat de l'administrat i les seues causes modificatives. Els drets subjectius i els interessos legítims dels administrats.
  
Tema 21. La potestat administrativa. Potestats reglades i discrecionals. Discrecionalitat i conceptes jurídics indeterminats. Límits de la discrecionalitat. Fiscalització de la discrecionalitat.
  
Tema 22. L'acte administratiu. Concepte. Classes. Elements i requisits.
  
Tema 23. L'eficàcia dels actes administratius. Executivitat efectes. Notificació i publicació. L'execució forçosa dels actes administratius.
  
Tema 24. La invalidesa de l'acte administratiu. Classes de vicis i els seus efectes. Convalidació, conversió i conservació d'actes i tràmits.
  
Tema 25. El procediment administratiu (I). Concepte, finalitat i classes. La regulació dels procediments administratius.
  
Tema 26. El procediment administratiu (II) Principis i disposicions generals sobre procediments administratius comuns, iniciació, ordenació i instrucció dels procediments.
  
Tema 27. El procediment administratiu (III) L'obligació de resoldre expressament. La resolució expressa. Els actes presumptes i les seues conseqüències. Altres models de finalització dels procediments.
  
Tema 28. La revisió d'ofici i la revocació dels actes administratius.
  
Tema 29. Els recursos administratius. Concepte i significació. Classes. El recurs com a procediment administratiu: principis generals.
  
Tema 30. La jurisdicció contenciosa administrativa. Naturalesa, extensió i límits. Òrgans i competències en l'ordre jurisdiccional contenciós administratiu.
  
Tema 31. Las parts en el procés contenciós administratiu. L'objecte del recurs contenciós administratiu. El procediment en primera o única instància.
  
Tema 32. La sentència en el procés contenciós administratiu. Recurrebilitat. L'execució de les sentències contencioses administratives. Les peculiaritats del procés contenciós administratiu en matèria de protecció de drets fonamentals. Altres processos especials.
  
Tema 33. L'administració i la jurisdicció ordinària. Les reclamacions administratives prèvies. Els interdictes i l'administració.
  
Tema 34. Els contractes de les administracions públiques en general. Requisits i classes. El procediment de contractació general. Pressuposts de procediment Els procediments en la selecció del contractista. La formalització del contracte . Garanties de la contractació.
  
Tema 35. Contingut i efectes dels contractes administratius. Les prerrogatives de l'administració. L'equilibri financer dels contractes. La revisió dels preus.
  
Tema 36. La invalidesa dels contractes administratius. La doctrina dels actes separables, la resolució dels contractes administratius. Causes, modalitats i efectes.
  
Tema 37. L'expropiació forçosa. Naturalesa i justificació de la potestat expropiatòria. Els subjectes de la potestat expropiatòria. El procediment expropietari. La reversió.
  
Tema 38. La responsabilitat de les administracions públiques. Pressuposts. Efectivitat de la reparació. Els procediments de responsabilitat patrimonial. La responsabilitat de les autoritats i personal al servei de les administracions públiques.
  
Tema 39. Formes de l'acció administrativa. El foment: en especial, les subvencions. La policia administrativa i les seues classes.
  
Tema 40. El dret sancionador. Principis. Les sancions administratives. Concepte, naturalesa i classes. Procediment sancionador.
  
Tema 41. El servei públic. Concepte. Els modes de gestió dels serveis públics. Les formes de gestió directa.
  
Tema 42. Els diferents modes de prestació indirecta de serveis públics.
  
Tema 43. El domini públic, concepte i naturalesa. Règim jurídic del domini públic, ús i utilització. La concessió i la reserva dominial.
  
Tema 44. El patrimoni privat de les entitats públiques. Règim jurídic, potestats de l'administració i règim d'adquisició, ús i enalienació.
  
Tema 45. El patrimoni històrico artístic i cultural. Arxius, biblioteques i museus. El patrimoni documental i bibliogràfic.
  
Tema 46. L'administració local en la Constitució de 1978. El principi d'autonomia, el seu significat i abast. Garantia institució de l'autonomia local. La doctrina del Tribunal Constitucional. La província en la Constitució i en la legislació bàsica de règim local.
  
Tema 47. Fonts de l'ordenament local. Legislació estatal sobre règim local: el seu fonament constitucional i naturalesa. Legislació autonòmica sobre règim local: les seues relacions amb l'estatal.
  
Tema 48. La potestat reglamentària de les entitats locals, òrgans titulars, reglament orgànic i ordenances. Procediment d'elaboració i aprovació de les ordenances i reglaments locals. La publicació de les normes locals. Límits de la potestat reglamentària local. Els bans: naturalesa, publicació, límits i impugnació.
  
Tema 49. Les eleccions locals. Principis de la legislació electoral vigent. Electors i elegibles. El procediment electoral. Règim de recursos. Pèrdua de la condició de membre de la corporació. La dissolució dels òrgans de les corporacions locals.
  
Tema 50. El municipi. Concepte. El terme municipal. Creació i supressió de municipis. Alteració de termes municipals. Organització territorial del municipi: desconcentració i descentralització, districtes i barris. Entitats inframunicipals.
  
Tema 51. La població municipal; classificació, l'empadronament. Drets dels veïns. La participació veïnal en l'administració local.
  
Tema 52. L'organització municipal: principis fonamentals. Els òrgans bàsics: alcalde, tinents d'alcalde, el ple, comissió de govern i comissió especial de comptes. Atribucions de cadascun d'aquests òrgans. Els òrgans complementaris. L'estatut dels membres de les entitats locals.
  
Tema 53. Les competències de municipis i províncies. El sistema d'atribució de competències. La coordinació. Les competències delegades: règim de la delegació. La gestió ordinària provincial de competències autonòmiques.
  
Tema 54. Els acords de les corporacions locals: classes i formes d'acords. Sistemes de votació i còmput de majories, informes del secretari i de l'interventor. Actes i certificacions. Les resolucions del president de la corporació.
  
Tema 55. Les relacions entre l'administració local i les altres administracions públiques, principis generals. Fórmules de cooperació, col·laboració i coordinació. Tècniques de control. La dissolució de les entitats locals.
  
Tema 56. Règim d'impugnació i suspensió dels actes i acords locals en cas de conflicte amb l'administració de l'estat o amb les comunitats autònomes. La impugnació per les corporacions locals de les disposicions i actes d'altres administracions públiques que lesionen la seua autonomia.
  
Tema 57. Classes de béns locals. Els béns de domini públic. Peculiaritats dels seu règim jurídic en l'àmbit local. Mitjans de protecció del domini públic local. Problemàtica dels béns comunals.
  
Tema 58. Béns patrimonials de les entitats locals. Adquisició i enalienació dels béns propis. Administració, ús i aprofitament dels béns patrimonials.
  
Tema 59. Obres municipals: regulació vigent. Classificació de les obres. Execució del projecte. La responsabilitat derivada de les obres.
  
Tema 60. Intervenció dels ens locals en l'activitat privada: principis i límits. Mitjans i intervenció. Règim jurídic de les llicències.
  
Tema 61. El servei públic en l'esfera local. Modes de gestió dels serveis públics locals. La municipalització de serveis.
  
Tema 62. La funció pública local (I). Normativa bàsica estatal i legislació autonòmica sobre règim estatutari dels funcionaris locals. Plantilla i relació de llocs de treball. L'oferta d'ocupació pública. La selecció dels funcionaris públics locals.
  
Tema 63. La funció pública local (II). Els funcionaris amb habilitació de caràcter nacional: categories i atribucions. Selecció i formació; dependència orgànica i funcional. Peculiaritats del seu règim jurídic.
  
Tema 64. Els funcionaris propis de les corporacions locals. Classes. Peculiaritats sobre el règim jurídic dels policies locals. Drets i deures dels funcionaris locals. La negociació col·lectiva i la participació dels funcionaris en la determinació de les condicions de treball: l'objecte de la negociació i les seues famílies.
  
Tema 65. El personal contractat en règim de dret laboral. Règim jurídic. El personal eventual.
  
Tema 66. La responsabilitat administrativa dels funcionaris locals. Règim disciplinari. Responsabilitat civil i penal de les autoritats i funcionaris locals.
  
Tema 67. Legislació aplicable en matèria d'hisendes locals. Competències de les entitats locals en matèria tributària. La Llei d'Hisendes Locals. La coordinació de les hisendes estatal.
  
Tema 68. Imposició i ordenació dels tributs locals. Les ordenances fiscals: contingut i procediment d'elaboració. Reclamacions en matèria tributària.
  
Tema 69. Taxes i contribucions especials: règim jurídic. Preus públics.
  
Tema 70. Els impostos locals. L'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment del valor dels terrenys de naturalesa urbana.
  
Tema 71. El crèdit local. Operacions de crèdit. Altres fonts de finançament extraordinària.
  
Tema 72. Pressupost de les entitats locals: principis, integració i documents que consten. Procés d'aprovació del pressupost local. Execució i liquidació del pressupost.
  
Tema 73. Principis generals d'execució del pressupost. Crèdits extraordinaris i suplements de crèdit. Transferències de crèdits. Liquidació del pressupost.
  
Tema 74. La nova estructura pressupostària dels ens locals. La comptabilitat pública local: nocions.
  
Tema 75. Autorització de despeses i ordenació de pagaments. Programa d'inversions. Règim pressupostari de les empreses dependents dels ens locals.
  
Tema 76. Control i intervenció de les entitats locals. Comptes. Subjecció al règim de comptabilitat pública. Tancament de l'exercici econòmic. Censura de comptes, la gestió recaptatòria de les corporacions locals.
  
Tema 77. L'urbanisme. Evolució històrica del dret urbanístic a Espanya. La influència del text constitucional de 1978 en l'urbanisme. Carta europea d'ordenació del territori.
  
Tema 78. L'ordenament urbanístic propi de la Comunitat Valenciana. L'evolució de la legislació valenciana fins la Llei Reguladora de l'Activitat Urbanística i trets fonamentals d'aquesta. Les disposicions legals aplicables a la Comunitat Valenciana. Altres disposicions que integren el dret urbanístic autònom.
  
Tema 79. Règim urbanístic de la propietat i classificació del sòl en la Llei Reguladora de l'Activitat Urbanística. Règim urbanístic del dret de propietat en la legislació autonòmica valenciana. La classificació del sòl: sòl urbà i sòl urbanitzable. Sòl urbà, solar i reforma interior. Diferències entre els règims urbanístics dels sòls urbans i urbanitzables; règim del sòl no programat.
  
Tema 80. Règim urbanístic del sòl urbà en la Llei Reguladora de l'Activitat Urbanística. Règim urbanístic del sòl urbanitzable en la legislació valenciana. Règim urbanístic del sòl no urbanitzable en la Llei Reguladora de l'Activitat Urbanística.
  
Tema 81. Distribució de competències en l'urbanisme valencià. La potestat legislativa de la comunitat autònoma valenciana en matèria urbanística. Els ens locals, el seu àmbit competencial en l'urbanisme valencià. Figures de control autonòmic sobre l'àmbit competencial local.
  
Tema 82. Els plans d'ordenació. Els instruments d'ordenació o plans urbanístics: classes i naturalesa jurídica. Els plans d'acció territorial de finalitat urbanística. El Pla General. Límits específics a la potestat de planejament en l'aprovació del Pla General.
  
Tema 83. Els plans d'ordenació. Els plans parcials i de reforma interior. Els plans parcials i de reforma interior de millora, la seua relació amb el Pla General i les seues peculiaritats. Els estàndards de sector. El Pla Especial. El Catàleg de béns i espais protegits. L'estudi de detall.
  
Tema 84. Ordenació estructural i ordenació detallada. La distinció entre ordenació estructural i ordenació detallada: el significat d'aquesta diferència. Anàlisi de l'ordenació estructural. La xarxa primària de dotacions públiques. La determinació de l'aprofitament tipus de l'establiment d'àrees de repartiment. Els béns de domini públic no municipal d'acord a la seua legislació reguladora.
  
Tema 85. Tramesa de plans d'acció territorial. Els dos procediments de tramitació i aprovació de planejament. Actes preparatoris de l'elaboració dels plans. Procediment per a l'aprovació de plans generals. Tramesa del Pla d'Acció Territorial. Tramitació de plans especials i catàlegs. Instruments assimilats als plans especials. Catàleg de béns i espais protegits. Tràmits especials motivats per peculiar contingut de les previsions del pla. Publicació i entrada en vigor del pla. Efectes de l'aprovació dels plans. Altres efectes de l'aprovació de plans: l'afectació de terreny públic de terrenys dotacionals.
  
Tema 86. Els programes. Ordenació física del territori i ordenació jurídica. Naturalesa jurídica del programa com a pla urbanístic. Funció del programa. Continguts del programa. Documentació del programa.
  
Tema 87. Formulació del programa. Convocatòria d'informació pública per l'ajuntament. Simplificació del procediment a instància d'un particular. Pròrroga del període d'informació d'alternatives tècniques. Presentació de proposicions jurídico econòmiques. Acord aprovatori del programa. Remissió d'actuacions a l'administració econòmica. Efectes de l'aprovació definitiva; formalització i publicació. Les agrupacions d'interés urbanístic.
  
Tema 88. L'urbanitzador. Concepte. Naturalesa. Funcions. Relacions amb l'administració i amb els particulars.
  
Tema 89. El desenrotllament de l'execució dels programes per l'urbanitzador.
  
Tema 90. L'execució dels plans. La Llei Reguladora de l'Activitat Urbanística i els anomenats sistemes d'actuació. Sistema de compensació. Sistema de cooperació. Sistema d'expropiació. Sistema d'execució forçosa. La reparcel·lació. Les transferències d'aprofitament i la reparcel·lació voluntària.
  
Tema 91. L'obra d'urbanització. Projectes d'urbanització, concepte, funció i classes. Els costos d'urbanització i les obres pròpies d'aquesta. Retaxació de càrregues. Quotes d'urbanització. Cànon d'urbanització.
  
Tema 92. Les llicències: regulació, concepte, naturalesa, procediment. Les llicències de parcel·lació: regulació, supòsits, procediment. Règim d'indivisibilitat dels terrenys en les diferents classes de sòls. Les llicències d'activitat.
  
Tema 93. El sòl no urbanitzable. La classificació del sòl no urbanitzable. La qualificació del sòl no urbanitzable. El règim urbanístic legal del dret de propietat del sòl classificat com a no urbanitzable. El procediment per a la declaració de l'interés comunitari d'usos i aprofitaments en sòl no urbanitzable.
  
Tema 94. La regulació de la disciplina urbanística i el seu dret sancionador; especialitats en la Comunitat Valenciana. Procediment per a la restauració de la legalitat urbanística.